Projekts

LATVIJAS REPUBLIKAS MINISTRU KABINETS

2017.gada Noteikumi Nr.

Rīgā (prot.Nr. §)

**Grozījumi Ministru kabineta 2016.gada 1.novembra noteikumos Nr.695 „Elektroniskās identifikācijas uzraudzības komitejas nolikums”**

Izdoti saskaņā ar Fizisko personu elektroniskās

identifikācijas likuma 17.panta septīto daļu

Izdarīt Ministru kabineta 2016.gada 1.novembra noteikumos Nr.695 „Elektroniskās identifikācijas uzraudzības komitejas nolikums” (Latvijas Vēstnesis, 2016., Nr.215) šādus grozījumus:

1. Izteikt nosaukumu šādā redakcijā:

“Digitālās drošības uzraudzības komitejas nolikums”.

1. Izteikt 1.punktu šādā redakcijā:

“1. Komiteja ir koleģiāla uzraudzības institūcija aizsardzības ministra pakļautībā, kuras mērķis ir:

1.1. uzraudzīt un reģistrēt kvalificētus un kvalificētus paaugstinātas drošības elektroniskās identifikācijas pakalpojuma sniedzējus un to sniegtos pakalpojumus kvalificētu elektroniskās identifikācijas pakalpojumu sniedzēju reģistrā (turpmāk - reģistrs);

1.2. uzraudzīt un apstiprināt uzticamus sertifikācijas pakalpojumu sniedzējus un to sniegtos pakalpojumus un izveidot, uzturēt un publicēt uzticamības sarakstus.”.

1. Izteikt 2.punktu šādā redakcijā:

“2. Komiteja veic:

2.1. Fizisko personu elektroniskās identifikācijas likumā noteiktās uzraudzības institūcijas funkcijas un uzdevumus;

2.2. paziņo Eiropas Komisijai elektroniskās identifikācijas shēmas saskaņā ar Eiropas Parlamenta un Padomes 2014. gada 23. jūlija Regulu (ES) Nr. [910/2014](http://eur-lex.europa.eu/eli/reg/2014/910/oj/?locale=LV) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvas [1999/93/EK](http://eur-lex.europa.eu/eli/dir/1999/93/oj/?locale=LV) (turpmāk – Regula) 9. panta pirmo daļu;

2.3. Regulā un Elektronisko dokumentu likumā noteiktās uzraudzības iestādes funkcijas un uzdevumus;

2.4. savas kompetences ietvaros sniedz atbalstu valsts un pašvaldības iestādēm.”.

1. Aizstāt 5.7. apakšpunktā vārdus ““Latvijas Universitātes aģentūras “Latvijas Universitātes Matemātikas un informātikas institūts”” ar vārdiem “Latvijas Universitātes Matemātikas un informātikas institūta”.

Ministru prezidents M.Kučinskis

Aizsardzības ministrs R.Bergmanis

Aizsardzības ministrs R. Bergmanis

Vīza: Valsts sekretārs J.Garisons

256

19/06/2017 11:22

R.E. Bīlmane

[renate.elza.bilmane@cert.lv](mailto:renate.elza.bilmane@cert.lv)

Z. Beļavska, 67335352

[zane.belavska@mod.gov.lv](mailto:zane.belavska@mod.gov.lv)